Diari Oficial de la Generalitat Valenciana


Sumari del DOGV 2656, del 30-12-1995 (1995/837051)

ORDRE de 27 de novembre de 1995, de la Conselleria d'Agricultura i Medi Ambient, en què es publiquen les línies pressupostàries i els imports globals màxims que financien per a 1995 determinades subvencions gestionades per la direcció general de Producció Agrària i Pesca amb bases reguladores en vigor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/11/27/(1)/dof/vci/html**

### Dades del document

Número de DOGV
:   2656

Data del DOGV
:   30-12-1995

Secció del DOGV
:   DISPOSICIONS GENERALS

Número del document
:   1995/837051


Data del document
:   27-11-1995

Organisme emissor
:   Conselleria d'Agricultura i Medi Ambient

Tipus de document
:   Ordre

3207 ORDRE de 27 de novembre de 1995, de la Conselleria d'Agricultura i Medi Ambient, en què es publiquen les línies pressupostàries i els imports globals màxims que financien per a 1995 determinades subvencions gestionades per la direcció general de Producció Agrària i Pesca amb bases reguladores en vigor.
  
L'article 47.11 del text refós de la llei d'Hisenda Pública de la Generalitat Valenciana, aprovat pel decret legislatiu del Consell de 26 de juny de 1991, exigeix que en les bases reguladores de la concessió de subvencions s'indique la línia o línies de subvencions que les financien i l'import global màxim que s'hi destina. Són punts que depenen de la llei anual de pressupostos, ara la llei 13/1994, de 31 de desembre, de Pressupostos de la Generalitat Valenciana per a l'exercici 1995.
  
  
D'altra banda, el ministeri d'Agricultura, Pesca i Alimentació, ha assignat a la Comunitat Valenciana crèdits per a finançar determinades línies d'actuació incloses en els programes coordinats amb les comunitats autònomes.
  
Per això, vista la proposta del director general de Producció Agrària i Pesca, en l'exercici de les funcions que tinc atribuïdes,
  
  
  
ORDENE
  
  
Article primer
  
Les subvencions regulades en les disposicions indicades en aquest article i gestionades per la direcció general de Producció Agrària i Pesca, es concediran en l'exercici 1995 a càrrec de les línies de subvenció i pels imports globals màxims que s'assenyalen, d'acord amb la llei 13/1994, de 31 de desembre, de Pressupostos de la Generalitat Valenciana per a l'Exercici 1995, programa 714.20 d'ordenació i millora de les produccions agràries.
  
  
Línia 405/000/95
  
Ordre de 17 de novembre de 1989, del Ministeri d'Agricultura, Pesca i Alimentació, que estableix el programa de promoció de lluita integrada contra plagues de diferents cultius a través de les agrupacions per a tractaments integrats en agricultura (ATRIA).
  
  
Import global màxim: 13.768.456 pessetes.
  
Data límit de presentació de sol·licituds: 31 de desembre.
  
  
Línia 406/000/95
  
Ordre de 8 d'agost de 1995, de la Conselleria d'Agricultura i Medi Ambient, que regula determinats aspectes de les subvencions a les agrupacions de defensa sanitària.
  
  
Ordre d'11 de maig de 1990, de la Conselleria d'Agricultura i Pesca, que regula la concessió del títol d'agrupació de defensa sanitària en el territori de la Comunitat Valenciana.
  
Import global màxim: 88.885.330 pessetes.
  
Data límit de presentació de sol·licituds: 30 de setembre.
  
  
Línia 410/000/95
  
Ordre de 25 de novembre de 1978 sobre concessió d'ajudes a mitjans de producció i a noves tecnologies en cultius llenyosos.
  
  
Ordre de 31 de març de 1979 sobre concessió d'ajudes a mitjans de producció i a noves tècniques en cultius llenyosos.
  
Import global màxim: 15.473.273 pessetes.
  
Data límit de presentació de sol·licituds: 30 de novembre.
  
  
Línia 701/000/95
  
Ordre de 27 de juny de 1986 i ordre de 28 d'abril de 1989, del Ministeri d'Agricultura, Pesca i Alimentació, que apliquen a Espanya el que disposa el reglament (CEE) 458/80 sobre la reestructuració de la vinya en el marc d'operacions col·lectives.
  
  
Import global màxim: 201.616.618 pessetes.
  
  
Línia 702/000/95
  
Ordre de 4 de juliol de 1994, del ministeri d'Agricultura, Pesca i Alimentació, que estableix ajudes a les organitzacions de productors de plantes de viver per a inversions i treballs.
  
  
Ordre de 27 d'octubre de 1994, de la Conselleria d'Agricultura i Pesca, que regula en l'àmbit de la Comunitat Valenciana les resolucions de concessió i el règim de justificació de les ajudes a productors de plantes de viver.
  
Import global màxim: 26.026.649 pessetes.
  
Data límit de presentació de sol·licituds: 31 de desembre.
  
  
Línia 705/000/95
  
Ordre de 19 de febrer de 1991, del Ministeri d'Agricultura, Pesca i Alimentació, que estableix normes en campanyes de sanejament ramader.
  
Ordre de 9 de febrer de 1990, del Ministeri d'Agricultura, Pesca i Alimentació, que estableix mesures complementàries en campanyes de sanejament ramader.
  
Ordre de 14 d'abril de 1993, de la Conselleria d'Agricultura i Pesca, que modifica els barems d'indemnització per sacrifici d'animals objecte de campanya de sanejament ramader.
  
Import global màxim: 155.049.233 pessetes.
  
Data límit de presentació de sol·licituds: sense límit.
  
  
Línia 706/000/95
  
Ordre de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i ajuda per a la promoció de noves tecnologies en maquinària i equips agraris.
  
Import global màxim: 55.209.952 pessetes.
  
Data límit de presentació de sol·licituds: 15 de desembre.
  
  
Article segon
  
1. La justificació de la realització de la conducta, activitat o inversió que es financie amb alguna de les subvencions a què es refereix l'ordre present, es realitzarà per mitjà de la presentació dels certificats, factures o justificants de pagament corresponents, llevat que en les bases reguladores de l'ajuda pública que siga s'establisca d'una altra manera.
  
2. El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública segons les seues bases reguladores. En el supòsit de subvencions plurianuals, es justificarà en cada any o exercici pressupostari per l'import o anualitat corresponent.
  
  
  
Article tercer
  
Les ajudes regulades per les disposicions de l'ordre present es tramitaran, quant al termini de presentació de sol·licituds, en les dates indicades; si no mencionen el termini, segons el que hi preveuen les pròpies bases reguladores i, subsidiàriament, pel que disposa la llei 30/1992, de Règim Jurídic de les Administracions Públiques i del Procediment Administratiu Comú. La falta de resolució expressa en els terminis que fixen les disposicions, o en el màxim de sis mesos, suposarà la desestimació de les ajudes.
  
  
DISPOSICIó FINAL
  
  
L'Ordre present entrarà en vigor l'endemà de la seua publicació en el Diari Oficial de la Generalitat Valenciana.
  
  
València, 27 de novembre de 1995
  
  
La consellera d'Agricultura i Medi Ambient,
  
M.ª àNGELS RAMóN-LLIN I MARTíNEZ


Còpia Permalink ELI